BB-8

BB-8 on "Tähtien sota" -elokuvissa esiintyvä droidi. Hän on astromekaanikkodroidi, jolla on pallomainen keho ja kupolimainen pää. Hahmo on toteutettu sekä sauvanukkena että radio-ohjattavana robottiyksikkönä. Hänen äänensä on piipitystä ihan kuten R2-D2 droidilla.
Hahmo.
Tausta.
Elokuussa 2013 "in" kuvaaja Daniel Mindel sekä "n" ohjaaja Rian Johnson kumpikin totesivat kuinka vähän tietokonegrafiikkaa ja kuinka paljon enemmän käytännöllisiä ja perinteisiä erikoistehosteita "The Force Awakensin" ohjaaja J. J. Abrams käyttää luodessaan uudelleen alkuperäisen "Tähtien sota" -elokuvan visuaalisen realismin ja aitouden. Tämän johdosta Disney Research kehitti fyysisen BB-8 -robotin, jonka kehittivät erikoisefektitaiteilija Neal Scanlan ja jota kauko-ohjattiin kuvauspaikalla näyttelijöiden keskellä. Kuvauksia varten rakennettiin seitsemän BB-8 -nukkea. Eniten kuitenkin käytettiin sauvanukkea, jota ohjasivat Dave Chapman ja Brian Herring. Lisäksi oli useita radio-ohjattavia yksiköitä ja joitain staattisia yksiköitä. Täysin toimiva omavarainen robottiyksikkö ei ollut käytännöllinen kuvauksiin, joten suurin osa ”kävelemisestä” toteutettiin nukella ja sauvat poistettiin jälkituotanossa. Myöhemmin rakennettiin radio-ohjattava yksikkö elokuvan mainostamista varten.
Esiintymiset.
Elokuvat.
"The Force Awakens".
BB-8 on Vastarinnalle työskentelevän X-siipihävittäjän pilotti Poe Dameronin astromekaanikkodroidi. Poe jättää hänelle palasen holograafisesta kartasta toimitettavaksi Vastarinnan tukikohtaan jedimestari Luke Skywalkerin olinpaikan selvittämiseksi. Vaikka Kylo Ren ja Ensimmäisen ritarikunnan joukot vangitsevat Poen, BB-8 pakenee halki Jakkun aavikon ja saa turvapaikan romunkerääjältä nimeltä Rey. Myöhemmin Rey, entinen iskusotilas Finn pakenevat Jakkulta BB-8 mukanaan ja kohtaavat Han Solon ja Chewbaccan, joiden mukana he lähtevät Takodanalle pyytämään Maz Kanatan apua. Ensimmäisen ritarikunnan hyökätessä, Kylo Ren vangitsee Reyn joutuu vangiksi, mutta Finn, Han ja Chewbacca toimittavat BB-8:n Leia Organan avulla takaisin Poelle. BB-8 auttoi myöhemmin Poeta Tähdentappajatukikohdan taistelussa ja sen jälkeen R2-D2:ta kokoamaan loput Luken olinpaikkaan johtavasta kartasta.
"The Last Jedi".
BB-8 osallistui Poen mukana hyökkäykseen Ensimmäisen ritarikunnan tähtitaistelulaiva "Fulminatrixia" vastaan. Taistelun aikana hän korjasi Poen X-siipihävittäjän asejärjestelmän, lyöden samalla pääkupolinsa siihen. Myöhemmin hän osallistui Finnin ja Rose Ticon ohella tehtävään värvätä Canto Bightilta mestarikoodinmurtaja auttamaan Ensimmäisen ritarikunnan jäljityslaitteen deaktivoimisessa. Tehtävän aikana eräs juovuksissa oleva uhkapelaaja erehtyy luulemaan häntä rahapeliautomaatiksi ja työntää kolikoita hänen sisäänsä. Canto Bightin poliisivoimien pidätettyä Finnin ja Rosen, BB-8 käyttää kolikoita pysäyttääkseen vankilanvartijat. Ensimmäisen ritarikunnan yksinvaltias Snoken omalla tähtitaistelulaivalla, "Supremacylla", Finnin ja Rosen jäätyä kiinni, BB-8 ottaa hallintaansa yhden AT-ST:n vapauttaakseen heidät, minkä jälkeen he pakenevat mineraaliplaneetta Craitille muiden Vastarinnan jäsenten luokse.
"The Rise of Skywalker".
BB-8 seurasi alussa Vastarinnan uudessa tukikohdassa viidakkokuu Ajan Klossilla, kun Rey harjoitti jeditaitojaan. Hän osallistui pian tämän jälkeen Reyn, Finnin, Poen, Chewbaccan ja C-3PO:n mukana aavikkoplaneetta Pasaanalle löytääkseen tiennäyttäjän, joka veisi kuolleista palanneen Palpatinen olinpaikkaan, Exegoliin. Pasaanalta löytyi tikari, joka paljastaisi tiennäyttäjän sijainnin, sekä droidi nimeltä D-O, joka kuului tiennäyttäjää aiemmin hallissaan pitänelle reliikinmetsästäjä Ochille. BB-8 uudelleenaktivoi D-O:n ja tämä lähti heidän mukaansa Kijimille tulkitsemaan tikarin kirjoituksen ja etsimään tiennäyttäjää Kef Birin merikuusta. Kun D-O kertoi Vastarinnalle tietonsa Exegolista ja Rey lähetti Luken X-siipihävittäjästä signaalin Vastarinnalle miten punaisen kaasun täyttämän avaruuden ja Exegolin vaarallisen ilmakehän läpi pääsee, BB-8 osallistui Exegoliin taisteluun ja yhdessä Finnin, Jannahin, Rosen, Kaydel Ko Connixin, Beaumont Kinin kanssa taisteli sith-sotilaita vastaan sekä yritti auttaa tuhoamaan navigointitornin , jotta Ensimmäisen ritarikunnan kanssa yhdistynyt Viimeisen ritarikunnan sith-laivasto ei pääsisi pois Exegolista. Kun Exegolin taistelu oli voitettu ja galaksi juhli Viimeisen ritarikunnan kukistumista, BB-8 lähti Reyn mukana Tatooinelle hautaamaan Luken ja Leian valosapelit Owen Larsin maatilan, Luken lapsuudenkodin, jäänteiden viereen.
Televisio.
BB-8 on esiintyy toistuvana hahmona animaatiosarjan "Star Wars Resistance" ensimmäisissä jaksoissa. Kun hän ja Poe Dameron pelastavat Uuden tasavallan lentäjä Kazuda ”Kaz” Xionon ja Kazuda liittyy Vastarintaan, Poe jättää BB-8:n Kazin seuraksi vakoilutehtäviin meriplaneetta Castilonilla sijaitsevalle tankkausasema "Colossukselle". Ensimmäisen ritarikunnan otettua "Colossus" valtaansa, Poe onnistuu hiipimään asemalle ja saatuaan Kazin keräämät tiedot, hän lähtee Jakkulle BB-8 mukanaan ja jättää toisen droidinsa CB-23:n tämän tilalle Kazin avuksi.